《挽高宗皇帝词》
宋代·喻良能

天地重开辟，民人拱德馨。
奎文赞元圣，宸翰列群经。
礼乐盈三纪，光华亚九龄。
龙髯攀莫及，臣子涕交零。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。